[**สอท. เลื่อนประกาศแอดมิชชั่นส์เร็วขึ้น เป็นเย็นวันที่ 4 พ.ค.**](http://www.meedee.net/magazine/edu/special-report/4938)

**  
สอท.**

สอท. เลื่อนประกาศการคัดเลือกบุคคลเข้าศึกษาในสถาบันอุดมศึกษาในระบบกลางการรับ นิสิต นักศึกษา หรือแอดมิชชั่นส์ ปีการศึกษา 2553 เร็วขึ้น เป็นเย็นวันที่ 4 พ.ค.

ศ.ดร.ประสาท สืบค้า อธิการบดีมหาวิทยาลัยเทคโนโลยีสุรนารี ในฐานะนายกสมาคมอธิการบดีแห่งประเทศไทย (สอท.) กล่าวถึงการคัดเลือกบุคคลเข้าศึกษาในสถาบันอุดมศึกษาในระบบกลางการรับนิสิต นักศึกษา หรือแอดมิชชั่นส์ ปีการศึกษา 2553 ว่า ภายหลังการปิดรับสมัครและปิดรับชำระเงิน สรุปยอดผู้สมัครเบื้องต้นอย่างไม่เป็นทางการ 97,840 คน

ขณะนี้อยู่ระหว่างคณะทำงานประมวลผลเพื่อคัดเลือกจัดที่นั่งให้ กับผู้ สมัคร โดยในสัปดาห์นี้ จะเร่งจัดการรายชื่อผู้ที่สอบได้รับตรง หรือได้โควตาเข้ามหาวิทยาลัยต่าง ๆ และมาสมัครแอดมิชชั่นส์เพื่อส่งให้สถาบันต่าง ๆ ได้ทราบภายในวันที่ 30 เมษายน และคาดว่าจะประกาศผลได้เร็วกว่ากำหนดเดิมวันที่ 7 พฤษภาคม โดยจะพยายามประกาศผลให้ได้ภายในช่วงเย็นวันที่ 4 พฤษภาคมนี้ เนื่องจากวันรุ่งขึ้นเป็นวันหยุดราชการ จะช่วยแบ่งเบาการใช้งานเครือข่ายอินเทอร์เน็ตให้สามารถทำงานได้อย่างราบรื่น

อย่างไรก็ตาม ตนจะเร่งประสานกับสถาบันทดสอบทางการศึกษาแห่งชาติ (สทศ.) เกี่ยว กับการให้ข้อมูลการทดสอบความถนัดทั่วไป และความถนัดทางวิชาชีพและวิชาการ หรือ GAT-PAT ให้มีความครบถ้วนถูกต้องที่สุด เนื่องจากในการคัดเลือกจัดผู้สมัครลงที่นั่งมหาวิทยาลัยนั้น ถือเป็นเดิมพันที่สูง จะต้องตรวจสอบตัวบุคคลกับคะแนนอย่างละเอียด

วันที่: 27 เมษายน 2553  
แหล่งข้อมูล : <http://mcot.net/cfcustom/cache_page/49345.cfm>